
APSTIPRINĀTS
ar Stāķu pirmsskolas izglītības iestādes
15.07.2026. rīkojumu 
Nr.STPII1.7/26/11

ATKLĀTA KONKURSA NOLIKUMS
uz Stāķu pirmsskolas izglītības iestādes vadītāja vietnieka (izglītības jomā) amatu

Izdots saskaņā ar Ministru kabineta 2014.gada 19.augusta noteikumu Nr. 496 „Kārtība un vērtēšanas nosacījumi valsts un pašvaldību izglītības iestāžu (izņemot augstskolas un koledžas) vadītāju un pašvaldību izglītības pārvalžu vadītāju amatu pretendentu atlasei” 4.1. apakšpunktu

I. Vispārīgie jautājumi
1.1. Nolikums nosaka atklāta konkursa uz Stāķu pirmsskolas izglītības iestādes vadītāja vietnieka (izglītības jomā) amatu (turpmāk – Konkurss) organizēšanas un norises kārtību.
1.2. Konkursa mērķis ir noskaidrot un izvēlēties Stāķu pirmsskolas izglītības iestādes (turpmāk –izglītības iestāde) vadītāja vietnieka (izglītības jomā) amatam piemērotāko pretendentu, kurš nodrošinātu kvalitatīvu darbu izpildi un sekmīgu amata pienākumu veikšanu saskaņā ar amata aprakstu.
1.3. Konkursā var piedalīties un par tā uzvarētāju kļūt jebkurš pilngadīgs Latvijas Republikas pilsonis, kurš iesniedzis Konkursa pieteikumu kopā ar visiem nepieciešamajiem pretendentu atlases dokumentiem, uz kuru neattiecas Izglītības likumā un Bērnu tiesību aizsardzības likumā noteiktie ierobežojumi strādāt par pedagogu, un kuram ir vismaz triju gadu pedagoģiskā darba pieredze izglītības jomā vai izglītības vadības darbā.

II. Pretendentu atlases komisija
[bookmark: _snxzrpkaz4zq]2.1. Pretendentu atlases komisija (turpmāk - Komisija) izveidota ar Stāķu pirmsskolas izglītības iestādes 15.07.2026. rīkojumu Nr.STPII1.7/26.11.
2.2. Komisija izskata iesniegtos dokumentus un nosaka pretendentu darba interviju norises dienu un laiku, pieņem lēmumus par Konkursa norisi atbilstoši normatīvajiem aktiem un šim nolikumam.
2.3. Komisijas darbs notiek sēdēs. Komisijas priekšsēdētājs sasauc Komisijas sēdes, nosakot to norises vietu un laiku, kā arī vada Komisijas sēdes. Komisija ir lemttiesīga, ja sēdē piedalās vismaz puse no Komisijas locekļiem.
2.4. Katrs Komisijas loceklis individuāli par katru pretendentu dod savu novērtējumu.
2.5. Komisijas lēmumi Komisijas sēdē tiek pieņemti, Komisijas locekļiem atklāti balsojot. Lēmums ir pieņemts, ja par to balso vairāk par pusi no klātesošo Komisijas locekļu skaita. Ja balsojot Komisijas locekļu balsis dalās līdzīgi, izšķirošā ir Komisijas priekšsēdētāja balss.
2.6. Komisijas sēdes tiek protokolētas. Protokola noformēšanu nodrošina Komisijas sekretārs.

III. Pretendenti, tiem nepieciešamā izglītība, prasmes un galvenie amata pienākumi
3.1. Pretendentam nepieciešamā izglītība un prasmes:
3.1.1. izglītības atbilstība Izglītības likumā, kā arī Ministru kabineta 2018. gada 11. septembra noteikumos Nr. 569 “Noteikumi par pedagogiem nepieciešamo izglītību un profesionālo kvalifikāciju un pedagogu profesionālās kompetences pilnveides kārtību” noteiktajām prasībām;
3.1.2. vismaz triju gadu pedagoģiskā darba pieredze izglītības jomā vai izglītības vadības darbā;
3.1.3. valsts valodas prasmes augstākajā līmenī atbilstoši Valsts valodas likuma prasībām un vismaz vienas Eiropas Savienības oficiālās valodas prasmes profesionālajai darbībai nepieciešamajā apjomā;
3.1.4. zināšanas par izglītības iestādes darbību reglamentējošajiem normatīvajiem aktiem, profesionālās izglītības jomu un tās attīstības tendencēm;
3.1.5. labas prasmes darbā ar datoru (MS Office programmas);
3.1.6. prasme sagatavot un noformēt dokumentus un prasme strādāt ar biroja tehniku un informācijas tehnoloģijām;
3.1.7. mācību un audzināšanas darba satura un mācību priekšmeta didaktikas pārzināšana;
3.1.8. izpratne par izglītojamo vecumposmu attīstības īpatnībām un saskarsmes psiholoģijas likumsakarībām;
3.1.9. gatavība nepārtraukti izglītoties atbilstoši jaunākajām pedagoģijas un psiholoģijas atziņām un aktualitātēm izglītībā vienotajā Eiropas izglītības telpā;
3.1.10. prasme plānot un organizēt savu un izglītojamo darbu atbilstoši izglītības iestādes mērķim un uzdevumiem;
3.1.11. komunikācijas un sadarbības prasmes;
3.1.12. psiholoģiskā noturība un augsta saskarsmes kultūra;
3.1.13. prasme veidot lietišķu sadarbību ar izglītības iestādes darbiniekiem, izglītojamajiem, viņu vecākiem un citu institūciju darbiniekiem;
3.1.14. prasme izteikt un aizstāvēt viedokli, pieņemt lēmumus un strādāt komandā, noteikt prioritātes un plānot, organizēt, kontrolēt savu un padoto darbu;
3.1.15. spēja reaģēt uz izglītojamo vajadzībām;
3.1.16. spēja motivēt izglītojamos mācību darbam;
3.1.17. pašvērtējuma prasmes;
3.1.18. uz pretendentu neattiecas Izglītības likumā un Bērnu tiesību aizsardzības likumā noteiktie ierobežojumi strādāt par pedagogu.
3.2. Galvenie amata pienākumi:
3.2.1. plānot un nodrošināt kvalitatīvu izglītības procesu atbilstoši normatīvo aktu  prasībām;
3.2.2. nodrošināt pirmsskolas izglītības programmu īstenošanu;
3.2.3. piedalīties izglītības iestādes iekšējo kārtību reglamentējošo normatīvo aktu izstrādē un nodrošināt to ievērošanu;
3.2.4. piedalīties izglītības iestādes perspektīvās attīstības plānu izstrādē;
3.2.5. plānot savu darbu un par rezultātiem atskaitīties izglītības iestādes noteiktajā kārtībā;
3.2.6. sekot izglītojamo adaptācijas procesa norisei;
3.2.7. analizēt un vērtēt izglītības procesu un tā rezultātus, izvirzīt jaunus uzdevumus un informēt par to pedagogus un izglītojamo vecākus;
3.2.8. nodrošināt pārskatu un atskaišu sagatavošanu atbilstoši savai kompetencei;
3.2.9. vadīt pedagogu metodisko darbu, konsultēt pedagogus, nodrošināt viņiem metodisko palīdzību;
3.2.10. piedalīties pedagoģiskās padomes sēžu sagatavošanā un organizēšanā;
3.2.11. nodrošināt atbalstu jaunajiem pedagogiem;
3.2.12. informēt pedagogus par profesionālās pilnveides iespējām un veidot datu bāzi par pedagogu kvalifikācijas celšanu;
3.2.13. popularizēt pedagogu darba pieredzi un stimulēt pedagogus radošai un pētnieciskai darbībai;
3.2.14. nodrošināt izglītojamo līdzdalību konkursos, skatēs un koordinēt darbu ar apdāvinātajiem bērniem;
3.2.15. koordinēt izglītības iestādes atbalsta personāla darbu izglītojamā mācīšanās, psiholoģisko, veselības un adaptācijas problēmu risināšanā, nodrošināt izglītojamajiem sociāli tiesisko un sociāli pedagoģisko palīdzību;
3.2.16. veikt izglītojamo attīstības dinamikas izpēti un nodrošināt vecāku informēšanu par izglītojamo mācību sasniegumiem un problēmām;
3.2.17. nodrošināt drošu, veselībai nekaitīgu un psiholoģiski labvēlīgu vidi izglītības iestādē;
3.2.18. rūpēties par izglītojamo drošību un izglītības iestādes iekšējās kārtības noteikumu ievērošanu;
3.2.19. nekavējoties ziņot izglītības iestādes vadītājam, tiesībsargājošajām institūcijām, veselības aizsardzības iestādēm un bērnu tiesību aizsardzības institūcijām par gadījumiem, kad konstatēta emocionāla vai fiziska vardarbība pret izglītojamo izglītības iestādē vai ārpus tās;
3.2.20. veikt sava darba pašanalīzi;
3.2.21. pilnveidot savas profesionālās kompetences;
3.2.22. ievērot darba kārtību un ētikas normas;
3.2.23. aizvietot izglītības iestādes vadītāju viņa prombūtnes laikā.

IV. Konkursa izsludināšana un dokumentu iesniegšana
4.1. Stāķu pirmsskolas izglītības iestāde izsludina Konkursu uz pirmsskolas izglītības iestādes vadītāja vietnieka (izglītības jomā) amatu Gulbenes novada pašvaldības mājas lapā: www.gulbene.lv, interneta vietnē: www.nva.lv un novada laikrakstā „Dzirkstele”.
4.2. Ja nolikuma 4.4.punktā noteiktajā termiņā nepiesakās neviens amata pretendents, Komisijai ir tiesības lemt par atkārtota konkursa izsludināšanu.
[bookmark: _GoBack]4.3. Konkursa izsludināšanas termiņš no 2026.gada 15.jūlija līdz 2026.gada 4.augustam.
4.4. Amata pretendents nodrošina, ka līdz 2026.gada 4.augustam (ieskaitot) tiek iesniegts vai iesūtīts Konkursa pieteikums. Pēc šī termiņa iesniegtie, iesūtītie vai saņemtie Konkursa pieteikumi netiks vērtēti.
4.5.	Konkursa pieteikums satur šādus dokumentus:
4.5.1.	nolikuma prasībām atbilstošu izglītības dokumentu kopijas;
4.5.2.	īsu dzīves un darba gaitu pārstāstu Curriculum Vitae (Europass formātā);
4.5.3.	motivācijas vēstuli (līdz 1 (vienai) A4 lp.);
4.5.4.	pretendents var iesniegt amata pienākumu izpildei atbilstošu papildus apmācību apliecinošu un svešvalodu apguves apliecinošu dokumentu kopijas;
4.5.5.	apliecinājumu par atbilstību Ministru kabineta 2014. gada 19. augusta noteikumu Nr. 496 “Kārtība un vērtēšanas nosacījumi valsts un pašvaldību izglītības iestāžu (izņemot augstskolas un koledžas) vadītāju un pašvaldību izglītības pārvalžu vadītāju amatu pretendentu atlasei” 5.punkta prasībām (skat. 1.pielikumu).
4.6.	Pretendentam nolikuma 4.5.punktā noteiktais Konkursa pieteikums iesniedzams:
4.6.1. nosūtot pa pastu, ievietotu slēgtā aploksnē ar norādi “Pieteikums konkursam uz Stāķu pirmsskolas izglītības iestādes vadītāja vietnieka (izglītības jomā) amatu” Stāķu pirmsskolas izglītības iestādei, “Stāķi 21”, Stāķi, Stradu pag., Gulbenes nov., LV-4417;
4.6.2. nosūtot elektroniski uz e-pasta adresi staku.pii@gulbene.edu.lv; 
4.7.	Iesniedzot Konkursa pieteikumu, pretendents apliecina, ka piekritis Konkursa noteikumiem.
4.8.	Dokumentu oriģinālus, kas apliecina pretendenta Konkursa pieteikumā norādītās informācijas patiesumu un atbilstību, pretendentam jāuzrāda darba intervijas dienā, ja pretendents tiks uzaicināts uz darba interviju.

V. Pretendentu Konkursa pieteikumu izskatīšana, vērtēšanas kritēriji un lēmuma pieņemšana
5.1. Konkursa laikā Komisija noskaidro katra amata pretendenta atbilstību amatam izvirzītajām prasībām.
5.2. Konkurss notiek divās kārtās:
5.2.1. pirmajā kārtā Komisija atbilstoši iesniegtajiem dokumentiem novērtē amata pretendentu atbilstību normatīvajos aktos un šajā nolikumā izvirzītajām prasībām. Tiek izvērtēts, vai uz amata pretendentu attiecas Izglītības likumā un Bērnu tiesību aizsardzības likumā noteiktie ierobežojumi strādāt par pedagogu;
5.2.2. otrā kārta: pretendenti, kuru iesniegtie dokumenti atbilst izvirzītajām prasībām un uz kuriem neattiecas Izglītības likumā un Bērnu tiesību aizsardzības likumā noteiktie ierobežojumi strādāt par pedagogu, tiek izvirzīti otrajai kārtai - darba intervijai.
5.3. Pirmajā kārtā Komisija, izvērtējot šī Nolikuma 4.5.punktā iesniegto Konkursa pieteikumu atbilstoši šajā nolikumā noteiktajiem vērtēšanas kritērijiem, vērtē pretendentus šādā punktu sistēmā:
5.3.1. izglītība:
5.3.1.1. profesionālais vai akadēmiskais maģistra grāds vadības zinātnē, izglītības zinātnē vai pedagoģijā – 5;
5.3.1.2. cita augstākā izglītība un pedagoģiskā izglītība vismaz 72 stundu apjomā – 4;
5.3.1.3. cita augstākā izglītība un šobrīd iegūst pedagoģisko izglītību vai apgūst profesionālās kompetences programmu pedagoģijā vismaz 72 stundu apjomā  – 3;
5.3.1.4. ja nav iegūta akadēmiskā izglītība vai otrā līmeņa profesionālā augstākā izglītība, pretendents tālāk netiek vērtēts.
5.3.2. Pieredze izglītības jomā vai izglītības vadības darbā:
5.3.2.1. darba pieredze pirmsskolas  izglītības iestādes vadītāja darbā (vadītājs, vadītāja vietnieks, metodiķis) vismaz 3 gadi – 5;
5.3.2.2. darba pieredze izglītības iestādes vadītāja darbā (vadītājs vai direktors, vadītāja vietnieks vai direktora vietnieks, metodiķis) vismaz 3 gadi – 4;
5.3.2.3. darba pieredze pirmsskolas izglītības iestādes pedagoga darbā vismaz 3 gadi – 3;
5.3.2.4. darba pieredze izglītības jomā vismaz 3 gadi – 2;
5.3.2.5. ja pretendentam nav vismaz triju gadu darba pieredze izglītības jomā, izglītības vadības darbā vai pedagoga darba pieredze, pretendents tālāk netiek vērtēts.
5.3.3. Pieredze ar izglītības jomu saistītu projektu īstenošanā:
5.3.3.1. vairāk nekā 3 gadu pieredze– 5;
5.3.3.2. no 1 līdz 3 gadu pieredze– 3;
5.3.3.3. nav pieredzes– 0.
5.3.4. Svešvalodu prasmes:
5.3.4.1. vismaz divu svešvalodu prasmes (Eiropas Savienības oficiālā valoda, tai skaitā angļu valoda) – 3;
5.3.4.2. vienas svešvalodas prasme (angļu valoda) – 2;
5.3.4.3. vienas svešvalodas prasme, cita Eiropas Savienības oficiālā valoda – 1;
5.3.4.4. nav svešvalodas prasmju – 0.
5.3.5. Papildus izglītība:
5.3.5.1. izglītība, kas attiecas uz vakantā amata pienākumiem – 2;
5.3.5.2. izglītība, kas neattiecas uz vakantā amata pienākumiem  -1;
5.3.5.3. nav norādīta papildus iegūtā izglītība -0.
5.4. Maksimāli iespējamais punktu skaits Konkursa pirmajā kārtā – 20 punkti.
5.5. Uz Konkursa otro kārtu (darba intervija ar pretendentu) tiek uzaicināti piedalīties tie pretendenti, kuru iesniegtais Konkursa pieteikums atbilst Konkursa nolikumā noteiktajam Konkursa pieteikuma saturam, kuri Konkursa pirmajā kārtā ieguvuši vismaz 50% no pirmajā kārtā iespējamo punktu skaita un uz kuriem neattiecas Izglītības likumā un Bērnu tiesību aizsardzības likumā noteiktie ierobežojumi strādāt par pedagogu.
5.6. Konkursa otrajā kārtā paredzētā pretendentu darba intervija notiek Stāķu pirmskolas izglītības iestādē, “Stāķi 21”, Stāķi, Stradu pagastā, Gulbenes novadā.
5.7. Par konkrētu darba intervijas laiku un vietu tiek informēti tie pretendenti, kuri atbilst nolikuma 5.5.punkta prasībām.
5.8. Darba intervijas laikā Komisijai ir tiesības pārliecināties par pretendenta personas identitāti un iepazīties ar iesniegto dokumentu kopiju oriģināliem. Katrs Komisijas loceklis individuāli novērtē pretendenta darba intervijas laikā sniegto informāciju, piešķirot kopā  līdz 20 punktiem.
5.9. Maksimāli iespējamais pirmajā un otrajā kārtā iegūstamais kopējais punktu skaits – 40 punkti.
5.10. Lēmumu par pretendenta atbilstību pieņem, pamatojoties uz pirmajā un otrajā kārtā iegūtā individuālā vērtējuma kopējo punktu skaitu (2.pielikums, 3.pielikums).
5.11. Ja pretendenti saņēmuši vienādu punktu skaitu, Komisija lemj par papildus Konkursa vērtēšanas kārtas organizēšanu.
5.12. Komisija pieņem galīgo lēmumu bez pretendentu klātbūtnes. Par rezultātiem paziņo katram pretendentam rakstveidā 5 (piecu) darba dienu laikā pēc Komisijas lēmuma pieņemšanas.
5.13. Komisija var lemt par papildus Konkursa vērtēšanas kārtas organizēšanu un/vai papildus uzdevumu uzdošanu Konkursa pretendentiem.
5.14. Pēc Konkursa otrās kārtas vai Nolikuma 5.13.punktā noteiktās papildus kārtas rezultātu apkopošanas Komisija pieņem vienu no šādiem lēmumiem:
5.14.1. pieņemt Stāķu pirmsskolas izglītības iestādes vadītāja vietnieka (izglītības jomā) amatā amata pretendentu, kuru par atbilstošāko saskaņā ar šo nolikumu atzinusi Komisija;
5.14.2. izsludināt atkārtotu atklātu konkursu, ja tiek noraidīti visi amata pretendenti.

VI. Noslēguma jautājumi
6.1.	Pretendentu iesniegtie dokumenti tiek reģistrēti Stāķu pirmsskolas izglītības iestādes lietvedības sistēmā. Iesniegtie dokumenti pretendentam atpakaļ netiek izsniegti.
6.2.	Ar pretendentu, kurš tiks atzīts par uzvarētāju, tiks slēgts darba līgums uz nenoteiktu laiku (nosakot pārbaudes laiku).

Stāķu pirmsskolas izglītības                                                                 Inita Rozīte
iestādes vadītāja pienākumu izpildītāja							

DOKUMENTS PARAKSTĪTS AR ELEKTRONISKO PARAKSTU UN SATUR LAIKA ZĪMOGU

1.pielikums
Atklāta konkursa nolikumam uz vakanto 
Stāķu pirmsskolas izglītības iestādes
vadītāja vietnieka (izglītības jomā) amatu

Atklāta konkursa uz
Stāķu pirmsskolas izglītības iestādes
vadītāja vietnieka (izglītības jomā) amatu pretendenta

_____________________________
(vārds, uzvārds)

___________________________
(personas kods)


APLIECINĀJUMS


____________, ___.___.2026.
      (vieta)



	Es, ______________________________________________, apliecinu, ka uz mani
                                          (vārds, uzvārds)

neattiecas Izglītības likumā un Bērnu tiesību aizsardzības likumā noteiktie ierobežojumi strādāt par pedagogu.


____________________________
                           			 (paraksts, paraksta atšifrējums)




Stāķu pirmsskolas izglītības                                                              Inita Rozīte
iestādes vadītāja pienākumu izpildītāja							



DOKUMENTS PARAKSTĪTS AR ELEKTRONISKO PARAKSTU UN SATUR LAIKA ZĪMOGU






2.pielikums
Atklāta konkursa nolikumam uz vakanto 
Stāķu pirmsskolas izglītības iestādes
vadītāja vietnieka (izglītības jomā) amatu

Vērtēšanas kritēriji pirmajai kārtai
	Nr. p.k. 
	Vērtēšanas kritērijs
	Punkti

	1.
	Izglītība

	
	Profesionālais vai akadēmiskais maģistra grāds vadības zinātnē, izglītības zinātnē vai pedagoģijā
	5

	
	Cita augstākā izglītība un pedagoģiskā izglītība vismaz 72 stundu apjomā
	4

	
	Cita augstākā izglītība un šobrīd iegūst pedagoģisko izglītību vai apgūst profesionālās kompetences programmu pedagoģijā vismaz 72 stundu apjomā  
	3

	
	Ja nav iegūta akadēmiskā izglītība vai otrā līmeņa profesionālā augstākā izglītība, pretendents tālāk netiek vērtēts.

	2.
	Pieredze izglītības jomā vai izglītības vadības darbā

	
	Darba pieredze pirmsskolas izglītības iestādes vadītāja darbā (vadītājs, vadītāja vietnieks, metodiķis) vismaz 3 gadi
	5

	
	Darba pieredze izglītības iestādes vadītāja darbā (vadītājs vai direktors, vadītāja vietnieks vai direktora vietnieks, metodiķis) vismaz 3 gadi
	4

	
	Darba pieredze pirmsskolas izglītības iestādes pedagoga darbā  vismaz 3 gadi
	3

	
	Darba pieredze izglītības jomā vismaz 3 gadi
	2

	
	Ja pretendentam nav vismaz triju gadu darba pieredze izglītības jomā vai izglītības vadības darbā, pretendents tālāk netiek vērtēts.

	3.
	Pieredze ar izglītības jomu saistītu projektu īstenošanā

	
	Vairāk nekā 3 gadu pieredze
	5

	
	1-3 gadu pieredze
	3

	
	Nav pieredzes
	0

	4.
	Svešvalodu prasmes

	
	Vismaz divu svešvalodu (Eiropas Savienības oficiālā valoda, tai skaitā angļu valoda) prasme
	3

	
	Vienas svešvalodas prasme – angļu valoda
	2

	
	Vienas svešvalodas prasme, cita Eiropas Savienības oficiālā valoda
	1

	
	Nav svešvalodas prasmju
	0

	5.
	Papildus izglītība

	
	Izglītība, kas attiecas uz vakantā amata pienākumiem
	2

	
	Izglītība, kas neattiecas uz vakantā amata pienākumiem
	1

	
	Nav norādīta papildus iegūtā izglītība 
	0


Maksimāli iespējamais punktu skaits – 20 punkti

DOKUMENTS PARAKSTĪTS AR ELEKTRONISKO PARAKSTU UN SATUR LAIKA ZĪMOGU
3.pielikums
Atklāta konkursa nolikumam uz vakanto 
Stāķu pirmsskolas izglītības iestādes
vadītāja vietnieka (izglītības jomā) amatu

Vērtēšanas kritēriji otrajai kārtai
	Nr. p.k.
	Vērtēšanas kritērijs/ kompetence
	Punkti

	1.
	Stāķu pirmsskolas izglītības iestādes
vadītāja vietnieka (izglītības jomā) darbības un attīstības redzējums
	līdz 5 punktiem

	2.
	Komunikācijas prasmes
	līdz 5 punktiem

	3.
	Valodas un publiskās runas prasme 
	līdz 5 punktiem

	4.
	Kompetence izglītības jomā 
	līdz 5 punktiem

